આ યોજનાને બે ભાગમાં વહેંચવામાં આવી છે, ગ્રામીણ અને શહેરી પ્રધાનમંત્રી આવાસ યોજના. ગ્રામીણ યોજના અંતર્ગત આ યોજના માટેની ફાળવણી રૂ.15 હજાર કરોડ(વર્ષ 2016-17)થી વધારીને રૂ.23 હજાર કરોડ(2017-18) કરવામાં આવી છે. શહેરી યોજના હેઠળ 2008 શહેરો અને ટાઉનમાં 17,73,533 વ્યાજબી ઘરો ફાળવવામાં આવ્યા છે, તે પણ વર્ષથી પણ ઓછા સમયગાળામાં. યૂપીએ સરકારે 10 વર્ષના સમયગાળામાં 1061 શહેરોમાં 13,82,768 ઘરો ફાળવ્યા હતા. વિવિધ શહેરોમાં ગરીબોના ઘર નિર્માણ માટે અત્યાર સુધીમાં 96,266 કરોડ રૂપિયાના રોકાણને મંજૂરી આપવામાં આવી છે, જ્યારે વર્ષ 2004-14 દરમિયાન માત્ર 32,713 કરોડનું રોકાણ કરવામાં આવ્યું હતું.